|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 373-04/20-01/01 |
| URBROJ: 2142-02-03/8-20-5 |
| Punat, 7. kolovoza 2020. godine |

Na temelju članka 5. Sporazuma o razgraničenju materijalnih troškova i korištenju Školske sportske dvorane Područne škole Punat (KLASA:373-01/19-01/01, URBROJ:2142-02-02/1-19-1) i članka 5. Pravilnika o korištenju Školske sportske dvorane Osnovne škole „Fran Krsto Frankopan“ Krk, Područne škole Punat (KLASA:373-01/19-01/01, URBROJ:2142-02-03/8-19-2), općinski načelnik Općine Punat raspisuje

**JAVNI POZIV**

**za iskazivanje interesa za korištenje školske sportske dvorane Osnovne škole „Fran Krsto Frankopan“ Krk, Područne škole Punat**

Općina Punatpoziva sve zainteresirane na iskazivanje interesa za korištenje Školske sportske dvorane Osnovne škole „Fran Krsto Frankopan“ Krk, Područne škole Punat (u daljnjem tekstu: dvorana) za razdoblje **od 7. rujna 2020. godine do 18. lipnja 2021. godine.**

Javiti se mogu svi zainteresirani klubovi i udruge, kao i ostale zainteresirane organizacije te grupe građana, koje na bilo koji način okupljaju mještane s područja Općine Punat.

Dvorana se može koristiti svakim radnim danom u vrijeme kada se u dvorani ne odvijaju aktivnosti predviđene Godišnjim planom i programom škole, isključivo za sportske aktivnosti i druge programe koji se u njoj mogu izvoditi.

1. ***VREMENSKO RAZDOBLJE KORIŠTENJA DVORANE***

Dvorana se može koristiti svakim radnim danom od 15:00 - 22:00 sata, osim ako Godišnjim planom i programom škole nije planirana neka aktivnost u to vrijeme.

Korištenje dvorane u ostalim terminima (subotom, nedjeljom, praznikom i blagdanom te svakim radnim i neradnim danom kada traju školski praznici - zimski, proljetni i ljetni) može se izuzetno odobriti temeljem posebne odluke općinskog načelnika, a uz prethodnu suglasnost voditeljice Područne škole Punat.

Dvorana se može zakupiti na minimalno 1, a maksimalno 3 sata u kontinuitetu.

1. ***TERMINI I DEFINIRANJE RASPOREDA KORIŠTENJA DVORANE***

**Dvorana se daje na korištenje u preostalim slobodnim terminima, utvrđenima tabličnim prikazom „Rasporeda korištenja“ koji je sastavni dio ovog Javnog poziva.**

Kod određivanja termina **prednost imaju** klubovi, udruge, društva i organizacije koje okupljaju djecu i mlade, nemaju vlastite prostorije te koji planiraju koristiti dvoranu tijekom cijelog razdoblja definiranog ovim Javnim pozivom, a vrednovat će se i uredno dosadašnje korištenje dvorane, ukoliko ga je bilo.

U slučaju da dva ili više podnositelja zahtjeva ostvaruju jednaku prednost na temelju kriterija iz prethodnog stavka, termin će se dodijeliti onom podnositelju zahtjeva koji je prvi predao zahtjev.

Nakon prikupljanja i analize zahtjeva, raspored korištenja dvorane bit će definiran i objavljen na službenoj web i Facebook stranici Općine Punat, a ažurirat će se prema potrebi.

Svi budući korisnici dvorane moraju se strogo pridržavati Kućnog reda Školske sportske dvorane izvješenog na nekoliko mjesta u dvorani, koji će biti prilog Ugovoru o korištenju školske sportske dvorane.

1. ***NAKNADA ZA KORIŠTENJE DVORANE***

Naknada za korištenje dvorane određena je Odlukom općinskog načelnika (KLASA:373-04/19-01/1, URBROJ:2142-02-03/8-19-1) i iznosi 90,00 kuna po satu korištenja.

1. ***ROKOVI I NAČIN DOSTAVE***

Svi zainteresirani korisnici moraju podnijeti Zahtjev za korištenje dvorane na propisanom obrascu kojeg se može preuzeti na službenoj web stranici Općine Punat i u prostorijama Jedinstvenog upravnog odjela Općine Punat. Klubovi i društva s više grupa (sekcija) trebaju predati zahtjev po grupama (kadeti, juniori, seniori, i sl.).

**Zahtjevi će se zaprimati tijekom cijele školske godine 2020./2021.**

Ispunjen i ovjeren Zahtjev možete dostaviti na adresu:

Općina Punat

Novi put 2

51521 Punat

uz naznaku: *„ZA KORIŠTENJE ŠKOLSKE SPORTSKE DVORANE“*

ili

na e-mail adresu: [lana.orlic@punat.hr](mailto:lana.orlic@punat.hr)

Za sva dodatna pitanja ili nejasnoće možete se obratiti Jedinstvenom upravnom odjelu Općine Punat, službenici Lani Orlić i to putem e-maila: [lana.orlic@punat.hr](mailto:lana.orlic@punat.hr) ili na broj telefona 051/855 - 600.

OPĆINSKI NAČELNIK

Marinko Žic, v.r.